Frank Brunner (billedkunstner)

**Frank Brunner** (født 1971) er en norsk billedkunstner.

Han var tidligere bosatt i New York, men per 2021 er han bosatt i Oslo.

Brunner har mer enn ti års klassisk figurativ utdannelse fra Statens kunstakademi i Oslo, Ilja Repin-akademiet i St. Petersburg, Russland, og Yale University, hvor han tok sin mastergrad i 2000.

Da han var ferdig på Kunstakademiet i 2001 ble han invitert av Stenersenmuseet til å holde sin første separatutstilling. Han ble raskt tatt opp av Galleri Haaken i Oslo, og har vært i deres stall siden. Hans originalarbeider formidles av Galleri Haaken, mens hans grafiske arbeider er å finne hos flere av de store, seriøse galleriene.

Brunners motiver har ofte en tvetydighet i seg, og uttrykker noe bakenforliggende. I tillegg kombinerer han motsetningene mellom det beregnede uttrykk og det impulsive anslaget. Trapper, som vender oppover eller nedover i et bilde, er et stadig tilbakevendende motiv, likeså kofferter og stiger. Betrakteren blir tatt med inn i en verden der man selv må fullføre historien. Kunstneren gir antydninger, at noen er på vei et sted. Et menneske har plassert en stige foran et hus, kofferter på perrongen har også noen plassert, og trapper som fører mennesker inn og ut av hus, opp en bakke eller ned til en subway i New York. I enkelte motiver ser vi spor av mennesker, men i de fleste kan vi kun ane at mennesker ikke er så langt unna.

Brunner har malt flere serier med speilingsteknikk, der samme motiv vises fra to vinkler, ofte opp-ned med en figurativ versjon og en abstrahert versjon. En av de mest kjente speilingsseriene i denne teknikk er maleriene fra Botanisk hage i Brooklyn sett i sommer og høstlys, og fra Central Park i vinterlys, alle fra bildeserien *45°*. Tittelen henspiller på den vinkelen som skal til for å gi en perfekt matematisk speiling. Tittelen sier også noe om hvor mye vi ser av et bilde, eller i et annet menneske, og vår egen oppfatning av oss selv.

Selv om Brunner er mest kjent som maler, er han også grafiker, med spesialisering i den eldgamle dyptrykksteknikken etsning.

## Separatutstillinger
*2009: *Abaton Part 2*, Galleri Haaken, Oslo
*2009: *Abaton Part 1*, Galerie Zidoun, Paris
*2007: *Nye malerier*, Galleri Haaken, Oslo
*2005: *45º Part 2*, Galleri Haaken, Oslo
*2005: *45º Part 1*, Cynthia Broan Gallery, New York
*2003: *And this also, has been one of the dark places of the earth*, Galleri Haaken, Oslo
*2001: *Display*, Galleri Haaken, Oslo
*2000: *New Haven*, Stenersenmuseet, Oslo

## Gruppeutstillinger
*2008: Galleri Zidoun, Paris
*2008: Galleri Zidoun, Luxemburg
*2008: Gallery salomon, Hamptons, New York
*2008: Realime, Haugar Kunstmuseum, Norge
*2008: Lillesand Kunstforening, med Lars Elling, Norge
*2007: Galleri Jennestad, med Vibeke Slyngstad, Norge
*2007: *Organiske strukturer*, Drammen Museum, Norge
*2006: Galleri Ismene, Trondheim, Norge
*2005: Oslo Kunstforening, Oslo
*2005: *Off My Biscuit, Destroy Your District!,* Samson Project, Boston, USA
*2005: *10 x 10*, Sørlandets Kunstmuseum, Kristiansand
*2004: Stiftung Stadtmuseum Berlin, Ephraim Palais, Berlin
*2004: 3 Gallerier, Høvikodden
*2004: The Stray Show, Chicago, rep. by Cynthia Broan Gallery
*2004: Scope NY, NYC; rep. by Cynthia Broan Gallery
*2004: Art Miami, Miami, FL; represented by Cynthia Broan Gallery
*2003: Haakens samling, Sal Haaken, Høvikodden
*2003: Lillesand Kunstforening, med Petter Hepsø
*2003: Art Chicago, Chicago, represented by Cynthia Broan Gallery
*2002: Bomuldsfabrikken Kunsthall, Arendal
*2002: Haugar Vestfold Kunstmuseum, Tønsberg
*2001: Bomuldsfabrikken Kunsthall, Arendal
*2000: Yale University (thesis show), New Haven, CT
*1999: A and A Gallery, New Haven, CT
*1999: *The Love Show*, Cynthia Broan Gallery, NYC, USA
*1999: Norfolk Art Center, Nordfolk, CT
*1998: Stenersenmuseet (thesis show), Oslo
*1998: Public Art Work, Nordvold Senteret
*1997: Høstustillingen, Oslo
*1996: Sørlandsutstillingen
*1995: *CoStOs*, Galleri F15, Jeløya, Moss
*1995: UKS, Oslo
*1995: Norsk Samtidskunst, Flå

## Referanser


## Eksterne lenker
* 
* Frank Brunner CV og biografi
* Suksess med maleriske dobbeltbunner
* Dyptrykket sanselighet
* Frank Brunners hjemmeside
* Galleri Haaken
* Galerie Zidoun (fransk)